CELEX: 62010CA0203
Language: hu
Date: 2011-03-03 00:00:00
Title: C-203/10. sz. ügy: A Bíróság (harmadik tanács) 2011. március 3-i ítélete (a Varhoven administrativen sad (Bulgária) előzetes döntéshozatal iránti kérelme) — Direktsia „Obzhalvane i upravlenie na izpalnenieto” — Varna kontra „Auto Nikolovi” OOD (2006/112/EK irányelv — Hozzáadottérték-adó — Használt gépjárműalkatrészek — Használtcikk-kereskedő által végzett, az Unió területére irányuló behozatal — Különbözet szerinti szabályozás vagy általános HÉA-szabályozás — A levonási jog keletkezése — Közvetlen hatály)

30.4.2011   
            
            
               HU
            
            
               Az Európai Unió Hivatalos Lapja
            
            
               C 130/7
            
         A Bíróság (harmadik tanács) 2011. március 3-i ítélete (a Varhoven administrativen sad (Bulgária) előzetes döntéshozatal iránti kérelme) — Direktsia „Obzhalvane i upravlenie na izpalnenieto” — Varna kontra „Auto Nikolovi” OOD
   (C-203/10. sz. ügy) (1)
   
   (2006/112/EK irányelv - Hozzáadottérték-adó - Használt gépjárműalkatrészek - Használtcikk-kereskedő által végzett, az Unió területére irányuló behozatal - Különbözet szerinti szabályozás vagy általános HÉA-szabályozás - A levonási jog keletkezése - Közvetlen hatály)
   2011/C 130/13
   Az eljárás nyelve: bolgár
   
      A kérdést előterjesztő bíróság
   
   Varhoven administrativen sad
   
      Az alapeljárás felei
   
   
      Felperes: Direktsia „Obzhalvane i upravlenie na izpalnenieto” — Varna
   
      Alperes:„Auto Nikolovi” OOD
   
      Tárgy
   
   Előzetes döntéshozatal iránti kérelem — Varhoven administrativen sad — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347, 1. o.) 311. cikke (1) bekezdése 1. pontának, 314. cikkének és 320. cikke (1) bekezdése első albekezdésének és 320. cikke (2) bekezdésének az értelmezése — Az adóköteles használtcikk-kereskedő által elért haszonkulcsra vonatkozó adószabályozás, amennyiben e kereskedő használt cikkeket importál a Közösségbe — A „használt cikkek” fogalma és a szóban forgó termék konkrét azonosításának jelentősége e fogalom vonatkozásában — Az adóköteles használtcikk-kereskedő javára szóló HÉA-levonási jog keletkezésének időpontja — Az irányelv 314. cikkének közvetlen hatálya.
   
      Rendelkező rész
   
   
               1.
            
            
               A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 314. cikkét úgy kell értelmezni, hogy a különbözet szerinti szabályozás nem alkalmazandó olyan termékek értékesítésére, mint például a használt gépjárműalkatrészek, amelyeket az adóköteles használtcikk-kereskedő az általános hozzáadottértékadó-szabályozás hatálya alatt saját maga importált az Európai Unió területére.
            
         
               2.
            
            
               A 2006/112 irányelv 320. cikke (1) bekezdésének első albekezdését és 320. cikkének (2) bekezdését úgy kell értelmezni, miszerint azzal ellentétes az a nemzeti rendelkezés, amely az adóköteles használtcikk-kereskedő által a műalkotásoktól, régiségektől és gyűjteménydaraboktól eltérő termékek behozatala során megfizetett hozzáadottérték-adó levonásának jogát az általános hozzáadottértékadó-szabályozás alá tartozó későbbi értékesítésig elhalasztja.
            
         
               3.
            
            
               A 2006/112 irányelv 314. cikke, 320. cikke (1) bekezdésének első albekezdése és 320. cikkének (2) bekezdése közvetlen hatállyal rendelkezik, ami felhatalmazza a magánszemélyeket arra, hogy azokra a nemzeti bíróság előtt abból a célból hivatkozzanak, hogy az e rendelkezésekkel összeegyeztethetetlen nemzeti szabályozást ne alkalmazzák.
            
         
      (1)  HL C 195., 2010.7.17.